**Jautājumi.**

Nolikuma 2.daļas 4.2.p “Projektēšanas uzdevums” sadaļā Izejmateriāli ir norādīts, ka

“Inženiertopogrāfisko plānu, ģeotehnisko izpēti un tehniskos noteikumus nodrošina

projektētājs”

Nolikuma pielikumos ir topogrāfiskie uzmērījuma plāni iepirkumā norādītiem ceļa

posmiem.

1.Vai projektētājam tiešām ir jānodrošina inženiertopogrāfiskais plāns?

2.Ņemot vērā projektējamo ceļu kopgarumu un izpildes termiņus, vai šiem ceļa posmiem būtu nepieciešama ģeotehniskā izpēte, ja jā tad kādā apjomā?

**Atbilde.**

1.Inženiertopogrāfisko plānu nodrošina pasūtītājs.

2.Ņemot vērā projektējamo ceļu kopgarumu un izpildes termiņus, ģeotehniskā izpēte tiek izslēgta no nolikuma 2.daļas 4.2.punkta.

Nolikuma 2.daļas 4.2.punkta “Projektēšanas uzdevums” sadaļas “Izejmateriāli projektēšanai” precizētā versija:

**Inženiertopogrāfisko plānu nodrošina pasūtītājs. Tehniskos noteikumus nodrošina projektētājs.**

No Nolikuma 2.daļas 4.2.punkta “Projektēšanas uzdevums” sadaļā “Projektā ietveramie risinājumi” 4.punkta tiek izslēgts pirmais teikums.

Nolikuma 2.daļas 4.2.punkta “Projektēšanas uzdevums” sadaļā “Projektā ietveramie risinājumi” 4.punkta precizētā versija:

**4.Veikt ceļa segas aprēķinu. Autoceļa seguma pārbūvi projektēt, paredzot satiksmes slodzei atbilstošu konstrukcijas biezumu, minerālmateriālus izvēlēties atbilstoši „Ceļu specifikāciju” prasībām. Tikai pamatotas nepieciešamības gadījumā lokālās zonās projektēt pilnu seguma konstrukciju, veicot nederīgās grunts izstrādi un jaunas konstrukcijas izbūvi.**

2. **Jautājums.**

Nolikuma 2.daļas 4.2.p “Projektēšanas uzdevums” sadaļā “Projektā ietveramie

risinājumi” 7.p. ir norādīts, ka “Saglabāt nobrauktuves uz viensētām vai mājām;

paredzēt nobrauktuves uz piegulošajiem nekustamajiem īpašumiem (ja projekta

risinājums paredz jaunu grāvju izbūvi), to atrašanās vietas saskaņojot ar īpašnieku

un pasūtītāju. Saskaņojuma protokoli pievienojami projekta dokumentācijai.”

Ņemot vērā projektējamiem pieguļošo nekustamo īpašumu lielo skaitu (~200) un

izpildes termiņus, lūdzu precizēt vai ir nepieciešama visu nobrauktuvju saskaņošana

ar īpašniekiem, noformējot par to saskaņojuma protokolu?

**Atbilde.**

No šī punkta tiek izslēgti saskaņojumi ar īpašniekiem.

Nolikuma 2.daļas 4.2.punkta “Projektēšanas uzdevums” sadaļā “Projektā ietveramie

risinājumi” 7.punkta precizētā versija:

**7.Saglabāt nobrauktuves uz viensētām vai mājām; paredzēt nobrauktuves uz piegulošajiem nekustamajiem īpašumiem (ja projekta risinājums paredz jaunu grāvju izbūvi), to atrašanās vietas saskaņojot ar pasūtītāju. Nobrauktuvju izbūvi paredzēt minimums līdz rādiusa beigām un nobrauktuves platumu izvēlēties atkarībā no paredzamajiem transporta līdzekļiem. Nepieciešamības gadījumā zem nobrauktuvēm paredzēt caurtekas.**

**3.Jautājums**

Nolikuma 2.4.1 punktā ir prasība *“Pretendents kā ģenerāluzņēmējs iepriekšējo 3 (trīs) gadu laikā kvalitatīvi un atbilstoši pasūtītāja prasībām ir izpildījis vismaz 1 (vienu) līdzvērtīga rakstura un apjoma projektēšanas darbu līgumu (izstrādātie būvprojekti atbilstoši normatīvo aktu prasībām ir saskaņoti un akceptēti būvvaldē), kur katra projektēšanas darbu līguma ietvaros izstrādāts autoceļu vai ielu pārbūves un/vai izbūves būvprojekts un veikta tā autoruzraudzība (pārbūvējamo un izbūvējamo ceļu vai ielu kopgarums ir vismaz 5 (pieci) km)”,* analogitas pats 2.4.2 punktā. Uzskatam, ka ņemot vērā pēdējo 3 gadu laikā Liepājas reģionā pašvaldībās (t.sk. Pāvilostas) īstenotos projektēšanas līgumus, nav iespējams nodrošināt atbilstību 2.4.1 un 2.4.2 punktu prasības.

**Atbilde**

Ņemot vērā reālo situāciju, kopgarums katrā atsevišķā līgumā samazināts uz 3 km.

Nolikuma 2.4.1. un 2.4.2.punktu precizētā versija:

2.4.1. Pretendents kā ģenerāluzņēmējs iepriekšējo 3 (trīs) gadu laikā kvalitatīvi un atbilstoši pasūtītāja prasībām ir izpildījis vismaz 1 (vienu) līdzvērtīga rakstura un apjoma projektēšanas darbu līgumu (izstrādātie būvprojekti atbilstoši normatīvo aktu prasībām ir saskaņoti un akceptēti būvvaldē), kur katra projektēšanas darbu līguma ietvaros izstrādāts autoceļu vai ielu pārbūves un/vai izbūves būvprojekts un veikta tā autoruzraudzība (pārbūvējamo un izbūvējamo ceļu vai ielu kopgarums ir vismaz **3 (trīs**) km).

2.4.2.Pretendenta rīcībā ir vismaz 1 (viens) sertificēts speciālists (projektētājs) ceļu projektēšanā, kurš iepriekšējo 3 (trīs) kalendāro gadu laikā kā būvprojekta vadītājs vismaz 1 (viena) projektēšanas darbu līguma izpildes ietvaros ir vadījis būvprojektu izstrādi autoceļu vai ielu pārbūvei un izbūvei un veicis tā autoruzraudzību (pārbūvējamo un izbūvējamo ceļu vai ielu kopgarums ir vismaz **3 (trīs)** km).

**VISI LABOJUMI IETVERTI NOLIKUMA PRECIZĒTAJĀ VERSIJĀ.**